CELEX: 62018CA0033
Language: sk
Date: 2019-06-06 00:00:00
Title: Vec C-33/18: Rozsudok Súdneho dvora (šiesta komora) zo 6. júna 2019 (návrh na začatie prejudiciálneho konania, ktorý podal Cour du travail de Liège — Belgicko) — V/Institut national d'assurances sociales pour travailleurs indépendants (Inasti), Securex Integrity ASBL (Návrh na začatie prejudiciálneho konania — Koordinácia systémov sociálneho zabezpečenia — Migrujúci pracovníci — Nariadenie (ES) č. 883/2004 — Prechodné ustanovenia — Článok 87 ods. 8 — Nariadenie (EHS) č. 1408/71 — Článok 14c písm. b) — Pracovník, ktorý je súčasne zamestnaný na území jedného členského štátu a samostatne zárobkovo činný na území druhého členského štátu — Výnimky zo zásady jednej uplatniteľnej právnej úpravy — Dvojité poistenie — Podanie žiadosti na účely podliehania právnym predpisom uplatniteľným podľa nariadenia č. 883/2004)

5.8.2019   
            
            
               SK
            
            
               Úradný vestník Európskej únie
            
            
               C 263/10
            
         
      Rozsudok Súdneho dvora (šiesta komora) zo 6. júna 2019 (návrh na začatie prejudiciálneho konania, ktorý podal Cour du travail de Liège — Belgicko) — V/Institut national d'assurances sociales pour travailleurs indépendants (Inasti), Securex Integrity ASBL
      (Vec C-33/18) (1)
      
      (Návrh na začatie prejudiciálneho konania - Koordinácia systémov sociálneho zabezpečenia - Migrujúci pracovníci - Nariadenie (ES) č. 883/2004 - Prechodné ustanovenia - Článok 87 ods. 8 - Nariadenie (EHS) č. 1408/71 - Článok 14c písm. b) - Pracovník, ktorý je súčasne zamestnaný na území jedného členského štátu a samostatne zárobkovo činný na území druhého členského štátu - Výnimky zo zásady jednej uplatniteľnej právnej úpravy - Dvojité poistenie - Podanie žiadosti na účely podliehania právnym predpisom uplatniteľným podľa nariadenia č. 883/2004)
      (2019/C 263/12)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour du travail de Liège
      
         Účastníci konania pred vnútroštátnym súdom
      
      
         Žalobca: V
      
         Žalovaní: Institut national d'assurances sociales pour travailleurs indépendants (Inasti), Securex Integrity ASBL
      
         Výrok rozsudku
      
      Článok 87 ods. 8 nariadenia (ES) Európskeho parlamentu a Rady č. 883/2004 z 29. apríla 2004 o koordinácii systémov sociálneho zabezpečenia, zmeneného nariadením Európskeho parlamentu a Rady (EÚ) č. 988/2009 zo 16. septembra 2009, sa má vykladať v tom zmysle, že osoba, ktorá bola ku dňu nadobudnutia účinnosti nariadenia č. 883/2004 zamestnaná v jednom členskom štáte a samostatne zárobkovo činná v inom členskom štáte, čím sa na ňu v oblasti sociálneho zabezpečenia súčasne vzťahovali uplatniteľné právne predpisy týchto dvoch členských štátov, nebola na to, aby sa na ňu vzťahovali právne predpisy uplatniteľné podľa nariadenia č. 883/2004, zmeneného nariadením č. 988/2009, povinná podať výslovnú žiadosť v tomto zmysle.
      
         (1)  Ú. v. EÚ C 112, 26.3.2018.